ฉลุย! ผู้ถือหุ้น AQUA ไฟเขียวแจกวอร์แรนต์ 2:1 แย้ม Q2 รุกธุรกิจ “Mega Trend” เต็มสูบ
ฉลุย! ผู้ถือหุ้น AQUA ไฟเขียวแจกวอร์แรนต์ อัตรา 2 หุ้นสามัญ ต่อใบสำคัญแสดงสิทธิ 1 หน่วย แย้ม Q2/65 รุกธุรกิจ “Mega Trend” เต็มสูบ หวังสร้างรายได้และกำไรจากกลุ่มธุรกิจใหม่ในอนาคต
ฉลุย! ผู้ถือหุ้น AQUA ไฟเขียวแจกวอร์แรนต์ อัตรา 2 หุ้นสามัญ ต่อใบสำคัญแสดงสิทธิ 1 หน่วย แย้ม Q2/65 รุกธุรกิจ “Mega Trend” เต็มสูบ
12 เม.ย. 2565

นายชัยพิพัฒน์ แก้วไตรรัตน์ กรรมการผู้จัดการ บริษัท อควา คอร์เปอเรชั่น จำกัด (มหาชน) หรือ AQUA เปิดเผยว่า เมื่อวันที่ 11 เมษายน 2565 การประชุมสามัญผู้ถือหุ้น (AGM) บริษัทฯได้รับการสนับสนุนจากผู้ถือหุ้น ลงมติรับทราบและอนุมัติแบบผ่านฉลุยทุกวาระ
โดยได้อนุมัติออกและเสนอขายใบสำคัญแสดงสิทธิ (Warrant) ที่จะซื้อหุ้นสามัญของบริษัทฯ ครั้งที่ 3 (AQUA-W3) จำนวน 2,956,228,261 หน่วย เพื่อจัดสรรให้แก่ผู้ถือหุ้นเดิมตามสัดส่วนการถือหุ้น (Rights Offering) โดยไม่คิดมูลค่า ในอัตรา 2 หุ้นสามัญเดิม ต่อใบสำคัญแสดงสิทธิ 1 หน่วย และกำหนดให้ W3 มีอายุ 2 ปี โดยอัตราการใช้สิทธิอยู่ที่ใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้นที่ราคาการใช้สิทธิ 1.20 บาทต่อหุ้น ซึ่งคณะกรรมการบริษัทฯ ได้มีมติให้กำหนดวันกำหนดรายชื่อผู้ถือหุ้นที่มีสิทธิได้รับการจัดสรรใบสำคัญแสดงสิทธิ W3 (Record Date) ไปแล้วเมื่อวันที่ 14 มีนาคม 2565
นอกจากนี้ ทางบริษัทฯได้แจ้งถึงความคืบหน้าว่า ปัจจุบันบริษัทฯอยู่ระหว่างการศึกษาธุรกิจ Mega Trend เพื่อสร้างธุรกิจเรือธงใหม่ให้กับบริษัทฯ  โดยในเบื้องต้นคาดว่าจะได้ข้อสรุปภายในไตรมาสที่ 2/2565 ล็อคทิศทางการดำเนินธุรกิจที่ชัดเจน อันจะนำไปสู่ความสำเร็จในการสร้างรายได้และผลกำไรจากกลุ่มธุรกิจใหม่ในอนาคต